Diari Oficial de la Generalitat Valenciana


Sumari del DOGV 7768, del 26-04-2016 (2016/2582)

Subhasta d'un bé immoble.
-------------------------

### Dades del document

Número de DOGV
:   7768

Data del DOGV
:   26-04-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2582


Organisme emissor
:   Ajuntament de Museros

Tipus de document
:   Subhasta

Subhasta d'un bé immoble. [2016/2582]  
En els procediments de constrenyiment que se segueixen en este Departament de Recaptació pels dèbits amb esta hisenda municipal es dicta procés d'alienació mitjançant subhasta pública que haurà de celebrar-se el dia 27 de maig de 2016, dimecres, a les 09.00 hores, en el saló de plens d'este ajuntament, plaça del Castell 1, 46749 Museros, per a la qual s'hauran d'observar en la tramitació i realització les prescripcions establides en els articles 101, 103 i 104 del Reial Decret 939/2005, de 29 de juliol, pel qual s'aprova el Reglament General de Recaptació, d'ara endavant RGR.   
  
Els béns que s'hi subhastaran són  
  
Lot 1  
Deutor: Edificio Calle Mayor, 24, SL; NIF E91448154.  
Descripció del bé: finca urbana (local comercial) situada a l'avinguda de la Creu, 27, baixos, Museros. Té una superfície construïda de 194,89 m². Ordre propietat horitzontal: 14. Quota de participació: 15,18%. Inscrita en el Registre de la Propietat de Moncada 1, llibre 109, tom 2245, foli 197, finca 8963, IDUFIR 46043000754605.  
Referència cadastral: 0595766UG3941J7647XT.  
Tipus de la subhasta: 69.910,56 euros.  
  
Es requereix als obligats al pagament que faciliten els títols de propietat dels béns embargats en el termini de tres dies comptadors a partir de l'endemà de la notificació si resideixen a Museros, i en el de 15 dies si resideixen fora.  
Així mateix es fa constar que en qualsevol moment anterior al de l'adjudicació dels béns, podran alliberar-se els béns embargats mitjançant el pagament de les quantitats establides en l'article 169.1 de la Llei 58/2003, de 17 de desembre, General Tributària (l'import del deute no ingressat, els interessos que s'hagen reportat o es reporten fins a hui de l'ingrés en el Tresor, els recàrrecs del període executiu, i les costes del procediment de constrenyiment).  
S'adverteix als qui desitgen prendre part en la subhasta com a licitadors el següent:  
  
1r Que en l'acord d'alienació s'ha assenyalat per a la realització de la subhasta pública el dia 27 de maig de 2016 a les 09.00 hores en el saló de plens d'este ajuntament, situat en la plaça del Castell, 1, primera planta.  
  
2n Que per als béns objecte d'alienació, el tipus de subhasta, la primera licitació i l'import dels trams per a licitar són de 3.000 euros. No seran admeses postures inferiors al tipus de subhasta i les ofertes successives s'hauran d'ajustar als trams que s'indiquen per a cadascun dels immobles.  
  
3r Els títols disponibles podran ser examinats per aquells als qui interesse, en les dependències del Departament de Recaptació, situat a la plaça del Castell, 1, en horari de 09.00 a 14.00 hores, de dilluns a divendres.  
  
4t En el tipus de subhasta no s'inclouen els impostos indirectes que graven la transmissió d'estos béns. Totes les despeses i impostos derivats de la transmissió, inclosos els derivats de la inscripció en el Registre de la Propietat del manament de cancel·lació de càrregues no preferents, les assumirà l'adjudicatari. Respecte a l'estat de deutes que poguera haver-hi amb la comunitat de propietaris, de l'habitatge o local, l'adjudicatari exonera expressament l'ajuntament a l'empara de la Llei 49/1996, de 21 de juliol, de Propietat Horitzontal, modificada per Llei 8/1999, de 6 d'abril, de l'obligació d'aportar certificació sobre l'estat dels deutes de la comunitat, i, per tant, els deutes que queden pendents de pagament els assumirà l'adjudicatari.  
  
5é La subhasta se suspendrà en qualsevol moment anterior a l'adjudicació dels béns si s'efectua el pagament de la totalitat dels descoberts perseguits.  
6é Les càrregues anteriors que afecten els béns objecte d'alienació, que hagen sigut ressenyades quedaran subsistents en les quanties expressades, sense aplicar-se a la seua extinció el preu de rematada obtingut en la subhasta.  
  
7é Podrà participar en la subhasta qualsevol persona que posseïsca capacitat d'obrar conformement a dret i que no tinga per a això impediment o restricció legal, sempre que s'identifique adequadament i amb document que justifique, si escau, l'atorgament de la representació. S'exceptuen taxadors, depositaris dels béns i funcionaris directament implicats en el procediment de constrenyiment.  
Els béns descrits en cadascun dels lots se subhastaran d'un en un en l'ordre de l'anunci. La subasta acabarà quan amb l'import dels béns adjudicats es cobrisquen els dèbits exigibles al deutor.  
  
8é Les persones que liciten tindran l'obligació de constituir davant la mesa de subhasta amb anterioritat a la seua celebració un depòsit del 20% del tipus de subhasta assenyalat per a cadascun dels béns o lots, amb l'advertiment que si els adjudicataris no satisfan el preu de la rematada, este depòsit s'aplicarà a la cancel·lació del deute, sense perjudici de les responsabilitats en què pogueren incórrer pels perjudicis que originen amb la falta de pagament del preu de rematada.  
El depòsit haurà de constituir-se mitjançant xec confirmat a favor de l'Ajuntament de Museros o fent un ingrés en efectiu en el compte corrent d'este ajuntament: ES22 4018 2784 00 7340278867. El depòsit podrà constituir-se fins al 22 de maig de 2016.  
Quan la persona que licite no resulte adjudicatària de cap bé, podrà aplicar este depòsit per a participar en la licitació d'altres béns la subhasta dels quals haja sigut anunciada per al mateix dia.  
  
9é No es permet la possibilitat de participar en la subhasta per la via telemàtica. Les persones que liciten podran presentar les seues ofertes en persona durant la subhasta o en sobre tancat des de la data de l'anunci de la subhasta fins al dia anterior a la seua celebració en el Registre General de l'ajuntament. Caldrà indicar-hi nom i cognoms o raó social o denominació completa, número d'identificació fiscal i domicili. Estes ofertes tindran el caràcter de màximes i hauran d'anar acompanyades de resguard d'ingrés o xec confirmat.  
La mesa substituirà els licitadors en sobre tancat, licitant per ells sense sobrepassar el límit màxim fixat en la seua oferta, però estos també podran participar personalment en la licitació amb postures superiors a les consignades en el sobre.  
En el cas de concurrència de diverses ofertes en sobre tancat, començarà l'admissió de postures a partir de la segona més alta d'aquelles, i serà adjudicatària la postura més alta pel tram superior a la segona en el cas que no hi haja altres ofertes.  
  
10é Cadascun dels béns se subhastaran de forma successiva i per l'ordre en què han quedat ressenyats.  
  
11é Quan en la licitació no s'haguera cobert el deute i quedaren béns sense adjudicar, la mesa anunciarà la iniciació del tràmit d'adjudicació directa, que es durà a terme dins del termini de sis mesos, comptadors des d'aquell moment, d'acord amb el procediment establit en l'article 107 de l'RGR. A partir d'aquell moment, es podran presentar ofertes en sobre tancat a la mesa de subhasta. El tipus de subhasta será el de la primera licitació quan no s'haja celebrat segona licitació i sense preu mínim quan s'haguera intentat la seua alienació amb dues licitacions.  
  
No obstant això, després de la celebració de la primera licitació, la mesa podrà acordar la celebració d'una segona licitació, prèvia deliberació dels seus components sobre la seua conveniència.  
Si s'acorda la procedència de celebrar una segona licitació, s'anunciarà de forma immediata i s'admetran licitacions que cobrisquen el nou tipus, que serà el 75% del tipus de subhasta en primera licitació. A tal fi, s'obrirà un termini de mitja hora perquè les persones interessades a participar en la subhasta constituïsquen els nous depòsits en relació amb el nou tipus de subhasta dels béns que seran alienats; a este efecte, serviran els depòsits efectuats anteriorment. La segona licitació es desenvoluparà amb les mateixes formalitats que la primera. Els béns no adjudicats passaran al tràmit d'adjudicació directa regulat en l'article 107 del RGR.  
  
12é Els adjudicataris contrauran l'obligació de lliurar en l'acte de l'adjudicació o dins dels 15 dies següents la diferència entre el depòsit constituït i el preu d'adjudicació.   
Els adjudicataris podran fer ús de l'opció prevista en l'article 111 de l'RGR per a ser autoritzats a efectuar el pagament del preu de rematada el mateix dia en què es produïsca l'atorgament de l'escriptura pública de venda. En este cas, qui resulte adjudicatari haurà de comunicar de forma expressa a la mesa que desitja acollir-se a esta forma de pagament en el mateix moment en què sol·licite l'atorgament de l'escriptura pública de venda. Esta autorització pot estar condicionada, per decisió de la mesa, al fet que qui resulte adjudicatari constituïsca en el termini improrrogable dels 10 dies següents a l'adjudicació un depòsit addicional, que no podrà excedir de l'import del depòsit de garantia exigit per a licitar en la subhasta. Les decisions que s'adopten en relació amb esta autorització es consideraran actes de tràmit i no seran susceptibles de cap reclamació o recurs.  
  
13é Com que es tracta de béns o drets respecte dels quals, segons la legislació aplicable, podria haver-hi persones interessades amb drets d'adquisició preferent, acordada l'adjudicació, esta es comunicarà a estes persones. L'adjudicació definitiva quedarà en suspens durant el termini en el qual estes pogueren exercir este dret.  
  
14é Si s'iniciara el tràmit d'adjudicació directa, les ofertes es presentaran amb les mateixes condicions i requisits que per a participar en la subhasta dels béns anunciats i haurà de contindre el sobre escrit signat per la persona oferent o representant degudament acreditat i indicar-hi el preu de l'oferta per a l'adjudicació directa i el bé o béns pels quals opta. En funció de les ofertes presentades, podrà formular-se proposta d'adjudicació que es formalitzarà mitjançant acta de la mesa de subasta. Els béns es lliuraran a l'adjudicatari quan haja fet efectiu l'import procedent.  
  
15é En tot allò no previst pels anteriors punts s'estarà a les condicions generals de subhasta aprovades pel tresorer i disponibles en www.museros.es, així com al Reglament General de Recaptació (RGR) 939/2005 i a la Llei 58/2003, General Tributària.  
  
Museros, 22 de març de 2016.- El tresorer: José Manuel Civera Baixauli.